Diari Oficial de la Generalitat Valenciana


Sumari del DOGV 5211, del 03-03-2006 (2006/2124)

RESOLUCIÓ de 21 de febrer de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Conselleria d'Economia, Hisenda i Ocupació de la Generalitat Valenciana i el Consell de Cambres Oficials de Comerç, Indústria i Navegació de la Comunitat Valenciana, per a la realització d'un Pla de formació per a la creació i desenrotllament de l'empresa en el període 2005-2008.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5211

Data del DOGV
:   03-03-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/2124


Data del document
:   21-02-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Economia, Hisenda i Ocupació
    * cooperació administrativa
    * iniciativa local d'ocupació
    * formació professional
    * cambra de comerç i indústria
    * administració regional

RESOLUCIÓ de 21 de febrer de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Conselleria d'Economia, Hisenda i Ocupació de la Generalitat Valenciana i el Consell de Cambres Oficials de Comerç, Indústria i Navegació de la Comunitat Valenciana, per a la realització d'un Pla de formació per a la creació i desenrotllament de l'empresa en el període 2005-2008. [2006/2124]  
Subscrit, després de la tramitació prèvia reglamentària, entre la Conselleria d'Economia, Hisenda i Ocupació de la Generalitat Valenciana i el Consell de Cambres Oficials de Comerç, Indústria i Navegació de la Comunitat Valenciana, el 7 de desembre de 2005, un Conveni Marc de col·laboració per a la realització d'un Pla de formació per a la creació i desenrotllament de l'empresa en el període 2005-2008, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0034/2006, i que figura com a annex d'esta resolució.  
València, 21 de febrer de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI MARC DE COL·LABORACIÓ ENTRE LA CONSELLERIA D'ECONOMIA, HISENDA I OCUPACIÓ DE LA GENERALITAT VALENCIANA I EL CONSELL DE CAMBRES OFICIALS DE COMERÇ, INDÚSTRIA I NAVEGACIÓ DE LA COMUNITAT VALENCIANA, PER A LA REALITZACIÓ D'UN PLA DE FORMACIÓ PER A LA CREACIÓ I DESENROTLLAMENT DE L'EMPRESA EN EL PERÍODE 2005-2008  
València, 7 de desembre de 2005  
REUNITS  
D'una part, l'Honorable Sr. conseller d'Economia, Hisenda i Ocupació, Gerardo Camps Devesa, nomenat per Decret 5/2003, de 20 de juny, del president de la Generalitat Valenciana i que es troba autoritzat per a la firma del present conveni per acord del Consell de la Generalitat de data onze de novembre de 2005.  
I d'una altra, el president del Consell de Cambres de Comerç, Indústria i Navegació de la Comunitat Valenciana, en endavant el Consell, Sr. Arturo Virosque Ruiz, en nom i representació d'este, expressament facultat per acord del Ple Constitutiu celebrat el 28 de maig del 2002.  
Les parts, en la representació que exercixen, es reconeixen mútua capacitat legal per a convenir i obligar-se en els termes del present conveni,  
MANIFESTEN  
1. Que el teixit empresarial de la Comunitat Valenciana es caracteritza tradicionalment pel seu dinamisme i esperit emprenedor, els reptes de l'economia actual i la globalització de les transaccions obliguen que les dites característiques tinguen el màxim suport des del punt de vista tècnic. En este sentit, resulta crucial dotar l'emprenedor i la pime de ferramentes adequades de gestió empresarial que els permeten desenrotllar totes les seues potencialitats. Dins del conjunt de ferramentes i instruments al·ludits, la formació i l'assessorament són dues de les més importants ja que permeten la millora continuada de la gestió empresarial així com el descobriment i foment de noves iniciatives empresarials.  
2. Que el Consell i la Generalitat Valenciana a través de la Conselleria d'Economia, Hisenda i Ocupació, porten ja diversos anys col·laborant en este camp per mitjà del suport integral a les iniciatives plantejades per a la creació i generació de noves empreses per mitjà del programa .Prop Emprenedors. els resultats del qual estan sent plenament satisfactoris.  
3. Que el Consell en col·laboració amb totes les Cambres de Comerç de la Comunitat Valenciana i l'INCYDE Fundació Institut Cameral per a la Creació i Desenrotllament de l'Empresa, plantegen dur a terme un Pla de Formació i Assessorament que permeta millorar la gestió empresarial de la pime i els emprenedors amb el desenrotllament d'iniciatives dirigides a l'autoocupació i la creació d'empreses així com a descobrir i fomentar iniciatives empresarials que permeten millorar i completar el teixit empresarial de forma més coincident amb les noves estructures tecnològiques i organitzatives. Este programa es configura com el complement adequat al ja al·ludit .Prop Emprenedors. i ambdós han de permetre oferir un suport integral als emprenedors i pimes de la Comunitat Valenciana en la posada en marxa i gestió de les seues iniciatives.  
4. Que la Fundació INCYDE disposa de metodologies i equip tècnic i materials necessaris per a la realització del dit Pla i compta, per decisió de la Comissió Europea, amb un Programa Operatiu de .Iniciativa Empresarial i Formació Contínua. amb el número 2000ES051PO015, del Fons Social Europeu, per a la realització de programes de formació i assessorament de persones que vulguen crear la seua pròpia empresa o consolidar i desenrotllar la que ja posseïsquen.  
5. Que el Pla plantejat pel Consell encaixa perfectament en la política i els objectius de la Generalitat Valenciana en relació amb el foment de la iniciativa empresarial i la diversificació i millora contínua del teixit empresarial de la Comunitat Valenciana.  
Per tot això, ambdues parts acorden la subscripció del present conveni de col·laboració, d'acord amb les següents  
CLÀUSULES  
Primera. Objecte  
L'objecte del present conveni marc és l'establiment de les condicions bàsiques de la col·laboració entre la Generalitat Valenciana i el Consell per la realització i la implementació del .Pla de formació per a la creació i desenrotllament de l'empresa a la Comunitat Valenciana 2005-2008..  
Segona. Contingut  
Les actuacions que s'han de realitzar dins del present conveni marc seran les següents:  
. Jornades de sensibilització sobre creació i consolidació d'empreses. Es realitzaran un total de 202 accions amb l'objectiu de comptar-hi amb més de 6.060 participants  
. Cursos de formació empresarial per a la creació i/o consolidació d'empreses amb la participació d'empresaris i emprenedors. Es realitzaran 122 programes de formació empresarial amb l'objectiu que hi participen més de 2.440 empresaris i emprenedors  
. Estudis de diagnòstic orientats a emprenedors i pimes de la Comunitat Valenciana. Es realitzaran un mínim de 27 estudis orientats a emprenedors i les pimes i als sectors prioritaris de l'economia de la Comunitat Valenciana  
Tercera. Desplegament anual del conveni  
Anualment es procedirà, per mitjà de la subscripció de la corresponent addenda al present conveni marc, a establir els termes concrets de la col·laboració per al període anual de què es tracte determinant, entre altres aspectes, el nombre previst d'accions a realitzar i el seu desglossament per tipus, la seua distribució per demarcació de cada una de les cambres de comerç, l'import de l'aportació econòmica de la Generalitat Valenciana en concepte de cofinançament públic nacional, així com qualsevol altre que s'estime rellevant, sempre dins del que establix el present conveni marc de col·laboració.  
Quarta. Pressupost i finançament  
La Generalitat Valenciana, a través de la Conselleria d'Economia, Hisenda i Ocupació, es compromet al cofinançament del trenta per cent de les actuacions previstes en la clàusula segona de present conveni. En tot cas, el cofinançament per part de la Generalitat Valenciana d'estes actuacions no podrà efectuar-se amb fons que siguen de procedència europea.  
Anualment, i a fi d'assegurar l'existència de línia de crèdit adequada i suficient, la Conselleria d'Economia, Hisenda i Ocupació procedirà a dotar en els seus pressupostos la corresponent línia nominativa.  
Cinquena. Justificació de despeses i forma de pagament  
Per al lliurament de l'aportació especificada en el punt anterior, el Consell procedirà a presentar anualment a la Conselleria d'Economia, Hisenda i Ocupació la justificació de les despeses en què haja incorregut com a conseqüència de les actuacions realitzades a l'empara del present conveni. Per a la justificació de la despesa s'admetran les corresponents factures emeses a cada cambra de comerç i al mateix Consell en relació amb les despeses generals assumides per estes.  
Sobre això, i tenint en compte la no deducció per part del Consell de les quotes d'IVA suportat, expressament s'assenyala que s'admetran totes les despeses amb l'IVA inclòs de manera que es considera l'IVA suportat pel Consell com una despesa més. El Consell aportarà junt amb la justificació de les despeses còpia de les seues declaracions d'IVA de manera que s'acredite la no deducció de quotes d'IVA suportat.  
A la conformitat de la justificació presentada, la Conselleria d'Economia, Hisenda i Ocupació procedirà a transferir els fons al compte corrent assenyalat pel Consell.  
Així mateix, el 40% de l'import màxim previst en l'addenda per a cada un dels exercicis de vigència del present conveni marc, podrà ser anticipat per la Conselleria d'Economia, Hisenda i Ocupació al Consell contra la presentació del corresponent aval bancari.   
Sisena. Comissió mixta  
A l'empara del present conveni, es constituirà una Comissió Mixta amb l'objectiu de realitzar el seguiment del desenvolupament del programa així com dels resultats obtinguts.   
Setena. Clàusula de rescissió  
En compliment del que disposa l'art. 7 del decret 20/1993, de 8 de febrer, pel qual es regula el Registre de Convenis i s'establix el Règim Jurídic i pressupostari dels convenis que subscriga la Generalitat Valenciana, el Consell podrà rescindir el conveni quan s'incomplisquen les obligacions reflectides en ell.  
Vuitena. Termini de vigència.  
El present conveni entrarà en vigor el dia de la Firma i la seua duració s'estendrà fins al 31 de desembre del 2008. No obstant això, podrà ser prorrogat per acord entre les parts.  
I perquè conste als efectes oportuns, en prova de conformitat, les parts firmen el present document, en triple versió i a un sol efecte, en el lloc i la data amunt indicats.  
Per la Generalitat Valenciana: Gerardo Camps Devesa  
Pel Consell de Cambres Oficials de Comerç, Indústria i Navegació de la Comunitat Valenciana: Arturo Virosque Ruiz.  
b) CONVENIS COL.LECTIUS